Obvestila sadjarjem
	Podatki o publikaciji
	
	

	Izdaja:
	Inštitut za hmeljarstvo in pivovarstvo Slovenije, 
Cesta Žalskega tabora 2, 3310 Žalec
	[image: ]

	Urednica:
	Alenka Ferlež Rus
	

	E-pošta uredništva:
	alenka.ferlez-rus@ihps.si 
	

	Uredniški odbor:
	Alenka Ferlež Rus, dr. Magda Rak Cizej, dr. Sebastjan Radišek, Gregor Leskošek
	


ISSN 2536-233X (za spletno izdajo) 	Letnik 32, št. 1		6. marec 2023
VARSTVO BRESKEV, NEKTARIN IN MARELIC
Na območju Celjske in Koroške regije breskve in nektarine vstopajo v fenološko fazo nabrekanja brstov (listni brsti BBCH 01-03, cvetni brsti BBCH 00-51) in hkrati tudi v občutljivo razvojno fazo za okužbe z breskovo kodravostjo. Poleg razvojne faze morata biti za uspešno okužbo izpolnjeni še naslednja pogoja: temperatur zraka nad 8 °C in dovolj padavin. 
Na lokacijah, kjer so breskve in nektarine že dosegle fenološko fazo konec nabrekanja brsta do odpiranja brsta (listni brsti BBCH 03, cvetni brsti 51 - 53) opravite tik pred napovednimi padavinami prvo škropljenje proti breskovi kodravosti s pripravki na osnovi bakra, saj strategija obvladovanja te bolezni temelji na preventivnem pristopu. V primeru nočnih temperaturah pod lediščem, s škropljenjem počakajte in ga opravite po otoplitvi vremena. Škropljenje z bakrovimi pripravki lahko pri temperaturah pod 0 °C povzroča ožige. 
Prvo škropljenje breskev in nektarin proti breskovi kodravosti in listni luknjičavosti koščičarjev opravite z enim od pripravkov na osnovi bakra, ki so navedeni v preglednici. 
	Pripravek
	Odmerek

	Badge WG
	3,5 kg/ha

	Cuprablau Z 35 WG
	1,6 – 2 kg/ha

	Cuprablau Z 35 WP
	3 kg/ha

	Nordox 75 WG
	2 kg/ha


Tudi marelice so v fazi nabrekanja brstov (BBCH 01 – 03). Zato prvo škropljenje marelic proti listni luknjičavosti koščičarjev opravite z enim od pripravkov na osnovi bakra, ki so navedeni v preglednici.
	Pripravek
	Odmerek

	Badge WG
	3,5 kg/ha

	Cuprablau Z 35 WG
	1,6 – 2 kg/ha

	Cuprablau Z 35 WP
	2 kg/ha


Za zatiranje okužb z breskovo kodravostjo in listno luknjičavostjo koščičarjev je izdano dovoljenje za nujne primere sredstvu CURATIO žvepleno apnena brozga (datum veljavnosti: 15. 3. – 14. 7. 2023):
· V BRESKVAH za zatiranje okužb z breskovo kodravostjo (Taphrina deformans), breskovo pepelovko (Sphaerotheca pannosa) in listno luknjičavostjo koščičarjev (Stigmina carpophila) od razvojne faze razvoja socvetij dalje (od BBCH 50) v odmerku 6 L na ha na meter višine krošnje.
· V MARELICAH za zatiranje okužb z marelično pepelovko (Podosphaera tridactyla) in listno luknjičavostjo koščičarjev (Stigmina carpophila) od razvojne faze razvoja socvetij dalje (od BBCH 50) v odmerku 6 L na ha na meter višine krošnje.
POZOR: Sredstvo smejo uporabljati le poklicni pridelovalci koščičastega sadja, ki so registrirani za ekološko pridelavo!

